Babelscape/SREDFM huggingface dataset:
ΦΚ Βαντούζ

Η ΦΚ Βαντούζ (γερμανικά: "Fussball Club Vaduz", ορθή προφορά ΦΚ Φαντούτς) είναι ποδοσφαιρικός σύλλογος που εδρεύει στην πρωτεύουσα του Λίχτενσταϊν, το Βαντούζ. Είναι η πιο πετυχημένη ομάδα του Λίχτενσταϊν, έχοντας κατακτήσει 41 κύπελλα Λίχτενσταϊν, ενώ έχει τις περισσότερες συμμετοχές στις ευρωπαϊκές διοργανώσεις από κάθε άλλο σύλλογο του μικρού πριγκιπάτου.
Έρικ Μέγιερ

Ο Έρικ Μέγιερ είναι κιθαρίστας της thrash metal μουσικής σκηνής, γνωστότερος ως μέλος του συγκροτήματος Dark Angel.
Ρον Ράινχαρτ

Ο Ρον Ράινχαρτ είναι τραγουδιστής της thrash metal μουσικής σκηνής, γνωστός για τη συμμετοχή του στο συγκρότημα Dark Angel.
Live Scars

Το Live Scars είναι ζωντανά ηχογραφημένο άλμπουμ του αμερικανικού thrash metal συγκροτήματος Dark Angel, το οποίο κυκλοφόρησε σε μορφή βινυλίου το 1990 μέσω της δισκογραφικής εταιρείας "Combat Records" και επανεκδόθηκε σε μορφή CD στις 6 Μαρτίου του 2000 από την "Century Media".

Η ηχογράφηση του δίσκου έγινε στο "Country Club" της Ρεσέντα, στην Καλιφόρνια των Ηνωμένων Πολιτειών.

Στην έκδοση του CD περιλαμβάνεται και η διασκευή στο "I Don't Care About You" των Fear.
We Have Arrived

Το We Have Arrived είναι το πρώτο άλμπουμ του αμερικανικού thrash metal συγκροτήματος Dark Angel, το οποίο κυκλοφόρησε σε μορφή βινυλίου το Νοέμβριο του 1984 μέσω της δισκογραφικής εταιρείας "Azra Records" και επανεκδόθηκε σε μορφή CD τον Ιούνιο του 2008 από τη "Axe Killer".

Το συγκεκριμένο άλμπουμ αποτέλεσε έναν από τους πρώτους δίσκους του μουσικού ιδιώματος Thrash Metal, θεωρούμενο ως ένα ακατέργαστο διαμάντι από τους κριτικούς, αφού η παραγωγή του είναι μέτρια και οι Dark Angel δεν είχαν ακόμη πάρει την τελική τους μορφή, η οποία περιελάμβανε τον Τζην Χόγκλαν στα τύμπανα.

Το τραγούδι ""Merciless Death" διασκευάστηκε από τους ίδιους στον επόμενο δίσκο τους, "Darkness Descends"".
Darkness Descends

Το Darkness Descends είναι το δεύτερο άλμπουμ του αμερικανικού thrash metal συγκροτήματος Dark Angel, το οποίο κυκλοφόρησε σε μορφή βινυλίου το Νοέμβριο του 1986 μέσω της δισκογραφικής εταιρείας "Combat Records" και επανεκδόθηκε σε μορφή CD στις 31 Μαΐου του 1999 από την "Century Media", με δύο ζωντανές εκτελέσεις των ""Merciless Death" και "Perish in Flames / Darkness Descends"".
Γερμανική Ποδοσφαιρική Ομοσπονδία

Η Γερμανική Ποδοσφαιρική Ομοσπονδία (γερμανικά: "Deutscher Fußball-Bund", DFB) είναι μη κερδοσκοπική οργάνωση και είναι υπεύθυνη για τις ποδοσφαιρικές διοργανώσεις και τις εθνικές ομάδες ανδρών, γυναικών και νέων στη Γερμανία. Εδρεύει στη Φρανκφούρτη και έχει υπό τη σκέπη της 5 περιφεριακές και 21 εθνικές ενώσεις, ως πλήρη μέλη, στις οποίες είναι εγγεγραμμένα περισσότερα από 25.000 γερμανικά ποδοσφαιρικά σωματεία.

Η DFB εποπτεύει τα επαγγελματικά πρωταθλήματα που διεξάγει η Γερμανική Ποδοσφαιρική Λίγκα (DFL) και τα ερασιτεχνικά πρωταθλήματα της Ρεγκιοναλίγκα και της Ομπερλίγκα, ενώ διοργανώνει το πρωτάθλημα της 3. Λίγκα, όπως και το Κύπελλο Γερμανίας.
Leave Scars

Το Leave Scars είναι το τρίτο άλμπουμ του αμερικανικού thrash metal συγκροτήματος Dark Angel, το οποίο κυκλοφόρησε σε μορφή βινυλίου το Ιανουάριο του 1989 μέσω της δισκογραφικής εταιρείας "Combat Records" και επανεκδόθηκε σε μορφή CD στις 18 Οκτωβρίου του 1999 από την "Century Media".

Το άλμπουμ ήλθε μετά από ένα διάστημα λίγο μεγαλύτερο των δύο χρόνων από το προηγούμενο άλμπουμ τους ""Darkness Descends", συνεχίζοντας στο επιθετικό thrash metal του συγκροτήματος από το Λος Άντζελες. Το "Leave Scars" περιέχει τα ορχηστρικά κομμάτια "Cauterization" και "Worms", όπως και μία διασκευή στο "Immigrant Song"" από το τρίτο άλμπουμ των Led Zeppelin.

Αυτός ήταν ο μοναδικός δίσκος των Dark Angel ο οποίος κατάφερε να μπει στο Billboard 200, ανεβαίνοντας στο # 159.
Time Does Not Heal

Το Time Does Not Heal είναι το τέταρτο άλμπουμ του αμερικανικού thrash metal συγκροτήματος Dark Angel, το οποίο κυκλοφόρησε σε μορφή βινυλίου το Φεβρουάριο του 1991 μέσω της δισκογραφικής εταιρείας "Combat Records" και επανεκδόθηκε σε μορφή CD στις 6 Μαρτίου του 2000 από την "Century Media". Η ίδια εταιρεία κυκλοφόρησε το άλμπουμ στις 28 Ιουλίου 2008 με δύο ζωντανές εκτελέσεις των ""The Promise of Agony" και "I Don't Care About You"".

Η διάρκεια του δίσκου ξεπερνάει τη μία ώρα, με εννέα συνθέσεις οι οποίες διαρκούν από πέντε ως εννέα λεπτά, ενώ η αρχική έκδοση του ανέφερε ότι περιέχει 246 ριφ.

Αυτός ήταν ο τελευταίος δίσκος του συγκροτήματος το οποίο διαλύθηκε το 1992 και παρ' όλο που επανενώθηκε από το 2002 ως το 2005, δεν κυκλοφόρησε κάποια νέα ηχογράφηση.
Δημήτριος Κωστάκος

Ο Δημήτριος Κωστάκος (Άγιοι Θεόδωροι Μαγνησίας, 1918 - 10 Μαΐου 1984) ήταν Έλληνας αξιωματικός και Αρχηγός του Γενικού Eπιτελείου Αεροπορίας (ΓΕΑ) από τις 13 Δεκεμβρίου 1967 έως τις 2 Ιουνίου 1972.
Συνομοσπονδία Ποδοσφαίρου Βραζιλίας

139px|μικρογραφία|Παλαιότερο λογότυπο της Συνομοσπονδίας Ποδοσφαίρου Βραζιλίας.
Η Συνομοσπονδία Ποδοσφαίρου Βραζιλίας (Πορτογαλικά: "Confederação Brasileira de Futebol - CBF") είναι το ανώτατο όργανο διοίκησης του ποδοσφαίρου στην Βραζιλία. Ιδρύθηκε στις 20 Αυγούστου του 1914 ως Συνομοσπονδία Αθλητισμού Βραζιλίας (CBD).

Η σημερινή CBF είναι υπεύθυνη για τη διοργάνωση των πρωταθλημάτων σε εθνικό επίπεδο, όπως τα πρωταθληματα Βραζιλίας της Σέριε A, B, Γ και Δ, καθώς και το Κύπελλο Βραζιλίας. Επίσης, στις 29 Σεπτεμβρίου του 2007, ανακοινώθηκε ότι η CBF θα ξεκινούσε διοργανώσεις πρωταθλήματος και κυπέλλου γυναικών τον Οκτώβριο του 2007, μετά από πίεση του προέδρου της FIFA, Σεπ Μπλάτερ, κατά τη διάρκεια του Παγκοσμίου Κυπέλλου Γυναικών 2007 στην Κίνα. Ακόμη, είναι υπεύθυνη για τις εθνικές ομάδες ανδρών (πέντε φορές παγκόσμιοι πρωταθλητές), γυναικών (δύο φορές παγκόσμιες φιναλίστ) και νέων της Βραζιλίας.

Η Συνομοσπονδία Ποδοσφαίρου Βραζιλίας έχει την έδρα της στο Ρίο ντε Τζανέιρο. Η συνομοσπονδία διαθέτει κέντρο εκπαίδευσης, το οποίο ονομάζεται "Granja Comary" και βρίσκεται στην Τερεσόπολις.
Λαβασί Μαρδούκ

O Λαβασί Μαρδούκ, ήταν βασιλιάς της Βαβυλώνας (556 π.χ.) γιος και διάδοχος του βασιλιά της Βαβυλώνας Νεριγκλισσάρ. Ήταν ανήλικο παιδί όταν ανέβηκε στον θρόνο. Καταγράφεται ως Χαλδαίος λόγω της μητέρας του που ήταν κόρη του Ναβουχοδονόσορα. Ανίκανος να κυβερνήσει δολοφονήθηκε μόλις 9 μήνες μετά την άνοδο του στον θρόνο και τον διαδέχθηκε ο Ναβονίδης Ασσυριακής καταγωγής.
Αμέλ Μαρδούκ

Ο Αμέλ Μαρδούκ, ήταν βασιλιάς της Βαβυλώνας (562 - 560 π.χ.) γιος και διάδοχος του Ναβουχοδονόσορα. Δεν έχουν διασωθεί επιγραφές για την βασιλεία του, ότι γνωρίζουμε γι'αυτόν προέρχεται από διάφορους αρχαίους ιστορικούς όπως ο Βαβυλώνιος Βεροσσός, ο Ιουδαίος Ιώσηπος και η Βίβλος. Ο Βεροσσός γράφει ότι δολοφονήθηκε από συνωμοσία εναντίον του, που οργάνωσε ο διάδοχος και γαμπρός του Νεργκάλ σαρεζέρ. Επίσης γράφει ότι κυβέρνησε με έναν ανόσιο τρόπο που εξόργισε την ιερατική τάξη. Οι μεταρρυθμίσεις του καταγράφονται από τη Βίβλο όπου αναφέρεται με το όνομα Εβίλ Μεροδάχ ο οποίος ελευθέρωσε τον βασιλιά του Ιούδα Ιεχονία απόγονο του Δαβίδ ο οποίος είχε φυλακιστεί άδικα από τον πατέρα του Ναβουχοδονόσορα. Ο Ιώσηπος λέει ότι ο Ιεχονίας φυλακίστηκε από τον Ναβουχοδονόσορα λόγω εξέγερσης εναντίον του αλλά απελευθερώθηκε από τον γιό του Αμέλ Μαρδούκ.
Βασιλική Ισπανική Ομοσπονδία Ποδοσφαίρου

Η Βασιλική Ισπανική Ομοσπονδία Ποδοσφαίρου (ισπανικά: "Real Federación Española de Fútbol - RFEF") είναι το ανώτατο όργανο διοίκησης του ποδοσφαίρου στην Ισπανία. Ιδρύθηκε το 1913, αν και έχει ως άμεση προηγούμενή της την Ισπανική Ομοσπονδία Ποδοσφαιρικών Σωματείων, που ιδρύθηκε στις 14 Οκτωβρίου 1909. Είναι μέλος της FIFA, της UEFA και της ΔΟΕ.

Η έδρα της Ισπανικής Ποδοσφαιρικής Ομοσπονδίας βρισκόταν στην πρωτεύουσα της Ισπανίας, τη Μαδρίτη. Το 2003 η έδρα μεταφέρθηκε στη γειτονική πόλη του Λας Ρόθας και συγκεκριμένα στο κτιριακό συγκρότημα το οποίο ονομάζεται Θιουδάδ ντελ Φούτμπολ.

Οι πρώτοι σύλλογοι που συνεργάστηκαν με την ομοσπονδία ήταν η Μπαρτσελόνα, η Βίγο, η Ταρραγόνα, η Παμπλόνα, κ.α. Από τότε μέχρι σήμερα έχουν εγγραφεί χιλιάδες σύλλογοι. Συγκεκριμένα στις 30 Ιουνίου 2007 είχαν εγγραφεί 18.286 σύλλογοι και 697.195 ποδοσφαιριστές στον κατάλογο της Ποδοσφαιρικής Ομοσπονδίας, η οποία την καθιστά την αθλητική ομοσπονδία με τις περισσότερες εγγραφές στην Ισπανία.
Yle TV2

Το κανάλι Yle TV2 είναι το δεύτερο εθνικό κανάλι του φινλανδικού φορέα YLE. Το Yle TV2 ξεκίνησε να εκπέμπει το 1965. Προβάλλει παιδικές σειρές, αθλητικά προγράμματα και ειδήσεις. Τα "αδερφικά" κανάλια είναι τα: Yle TV1, Yle Fem, Yle Teema και Yle HD. Το κανάλι μεταδίδεται επίγεια αλλά και δορυφορικά από τον δορυφόρο Thor 3, στην συχνότητα 12.054 GHz και πόλωση οριζόντια (Horizontial).
Česká televize

Η Česká televize είναι η κρατική τηλεόραση της Τσεχίας. Αποτελεί μέλος της EBU. Αποτελείται από 8 κανάλια τα οποία είναι:

Τα Γραφεία της Česká televize στην [[Πράγα]]
Τα Γραφεία της Česká televize στο [[Μπρνο]]
Yle Fem

Το Yle Fem (στα ελληνικά αποδίδεται ως Yle πέντε) ήταν ένα κανάλι από την φινλανδική εταιρία YLE το οποίο μετέδιδε τα προγράμματα στην σουηδική γλώσσα. Περίπου το 5% του πληθυσμού της Φινλανδίας έχουν ως μητρική γλώσσα την Σουηδική.

Παλιά το κανάλι ήταν γνωστό ως YLE FST5, δηλαδή Σουηδική τηλεόραση της Φινλανδίας. Το κανάλι άρχισε να εκπέμπει στις 27 Αυγούστου 2001. Το κανάλι μεταδιδόταν επίγεια και δορυφορικά από τον δορυφόρο Thor 3. Στις 24 Απριλίου 2017 το κανάλι συγχωνεύθηκε με το Yle Teema, δημιουργώντας ένα ενιαίο κανάλι με τίτλο Yle Teema & Fem.
Τζην Χόγκλαν

Ο Τζην Χόγκλαν ("αγγλ. Gene Hoglan", 31 Αυγούστου 1967) είναι αμερικανός μουσικός, γνωστός ως ντράμερ των χέβι μέταλ συγκροτημάτων Dark Angel, Death, Testament, Fear Factory, Strapping Young Lad, κ.α.
Sveriges Television

Η εταιρία Sveriges Television (SVT) είναι η κρατική τηλεόραση της Σουηδίας. Επίσης είναι μέλος τής EBU και ιδρύθηκε το 1979.
TRT 1

Το TRT 1 είναι το πρώτο εθνικής εμβέλειας κρατικό τηλεοπτικό κανάλι της Τουρκίας.
Radiotelevizija Slovenija

Η εταιρία Radiotelevizija Slovenija είναι η κρατική τηλεόραση και ραδιόφωνο της Σλοβενίας. Πιο αναλυτικά τα Στούντιο είναι στην πρωτεύουσα Λιουμπλιάνα, ενώ έχει περιφερειακά κανάλια στις πόλεις Κόπερ και Μάριμπορ.
Τηλεοπτικούς σταθμούς εθνικής εμβέλειας RTV Slovenija μπορεί να παρακολουθήσει όλη τη Σλοβενία ​​και βασίζονται στη Λιουμπλιάνα. Μεταδίδονται στη σλοβενική γλώσσα.
Γύπας

Γύπας είναι η κοινή ονομασία Ιερακόμορφων Πτηνών, τα οποία απαρτίζονται σε δύο κατηγορίες: τους γύπες του Νέου Κόσμου, στους οποίους περιλαμβάνονται οι κόνδορες, και σε αυτούς του Παλαιού Κόσμου, που περιλαμβάνουν τα πουλιά που σαρώνουν τα πτώματα στις Αφρικανικές πεδιάδες. Οι γύπες του Νέου Κόσμου απαντώνται στην Βόρεια και στην Νότια Αμερική· οι γύπες του Παλαιού Κόσμου απαντώνται στην Ευρώπη, στην Αφρική και στην Ασία, πράγμα που σημαίνει ότι και οι δύο ομάδες μαζί απαντώνται σε όλες τις ηπείρους πλην της Αυστραλίας και της Ανταρκτικής. Παρά το γεγονός ότι επιφανειακά παρουσιάζουν ομοιότητες στην δομή και την συμπεριφορά τους, οι γύπες του Παλαιού και οι γύπες του Νέου Κόσμου ανήκουν σε διαφορετικές ταξινομικές ομάδες· οι μεν πρώτοι ανήκουν στην υποοικογένεια Aegypiinae της οικογένειας των Αετιδών (Accipitridae) οι δε άλλοι στην οικογένεια Cathartidae.

Ένα ιδιαίτερο χαρακτηριστικό των περισσοτέρων γυπών (εκτός του γυπαετού) είναι τα γυμνά από φτέρωμα κεφάλι και λαιμός. Αυτό το χαρακτηριστικό χρησιμεύει στο να διατηρείται το κεφάλι τους καθαρό από τα αίματα (τα οποία δύσκολα καθαρίζονται) καθώς τρώνε. Έρευνες έχουν δείξει ότι το γυμνό δέρμα μπορεί να διαδραματίσει σημαντικό ρόλο στην ρύθμιση της θερμοκρασίας.

Συνήθως έχουν τις φωλιές τους σε βράχους και σχηματίζουν ομάδες, συχνά πολυάριθμες. Αποτελούν ένα πολύ σημαντικό κρίκο της τροφικής αλυσίδας.
Warped

Το Warped είναι το πρώτο κομμάτι και το πρώτο single του έκτου άλμπουμ των Red Hot Chili Peppers, One Hot Minute. Παρότι αρχίζει ήσυχα μετά από λίγα δευτερόλεπτα αρχίζει και γίνεται αρκετά δυνατό. Το τραγούδι περιγράφει τα αισθήματα του Anthony Kiedis για τα ναρκωτικά αφού αυτή την περίοδο άρχισε ξανά να παίρνει ναρκωτικά μετά από πέντε χρόνια απεξάρτησης. Δεν συμπεριλήφθηκε στο Greatest Hits. Το b-side του "Melancholy Mechanics" ήταν στο soundtrack της ταινίας "Twister". Ερμηνεύτηκε πρώτη φορά στο Γούντστοκ του '94 με τους στίχους να διαφέρουν. Δεν έχει ερμηνευθεί live από το 1996 όπως και τα περισσότερα τραγούδια του One Hot Minute. To βίντεο κλιπ σκηνοθετήθηκε από τον Gavin Bowden και περιέχει το περιβόητο φιλί μεταξύ του Anthony και του Dave.
ΡΚΣ Βάαλβαϊκ

Η ΡΚΣ Βάαλβαϊκ (ολλανδικά: "Rooms Katholieke Combinatie Waalwijk") ή απλά Βάαλβαϊκ είναι ολλανδικός σύλλογος που εδρεύει στο Βάαλβαϊκ της Ολλανδίας.
SVT World

Το SVT World ήταν ένα διεθνές ειδησεογραφικό τηλεοπτικό κανάλι από την Σουηδία. Ξεκίνησε τη λειτουργία του το 1988 ως TV4 μεταδίδοντας αρχικά τα προγράμματα των SVT1 και SVT2 για τις Σουηδόφωνες περιοχές της νότιας Φινλανδίας, ενώ αργότερα μετονομάστηκε σε SVT4. Το κανάλι μεταδιδόταν σε όλο τον κόσμο από τους δορυφόρους Eutelsat 9A και Thaicom 5 από όπου ξεκίνησε το 2005 καλύπτοντας μέρη της Αφρικής, της Ασίας και της Αυστραλίας, μέχρι τον Απρίλιο του 2016.
Στέφαν Λίχτσταϊνερ

Ο Στέφαν Λίχτσταϊνερ είναι Ελβετός ποδοσφαιριστής γεννημένος στις 16 Ιανουαρίου 1984 στη Άντλιγεσβιλ της Ελβετίας. Αγωνίζεται στην Άουγκσμπουργκ και στην Εθνική Ελβετίας στη θέση του αμυντικού.
Mandemakers Stadion

Το Mandemakers Stadion (Μάντεμακερς Στάντιον) είναι ποδοσφαιρικό γήπεδο στο Βάαλβαϊκ της Ολλανδίας και είναι έδρα της ΡΚΣ Βάαλβαϊκ από το 1996.
Κάλλιστος Γουέαρ

Ο Κάλλιστος Γουέαρ (αγγλ.: "Timothy Richard Ware", γεννήθηκε στις 11 Σεπτεμβρίου 1934) είναι Άγγλος ορθόδοξος επίσκοπος και θεολόγος. Το 1982 χειροτονήθηκε τιτουλάριος επίσκοπος και το 2007 μητροπολίτης Διοκλείας, υπό το Οικουμενικό Πατριαρχείο Κωνσταντινουπόλεως.
Ραδιοτηλεόραση της Σερβίας

Η Ραδιοτηλεόραση της Σερβίας (σερβικά: Радио-телевизија Србије, Αγγλικά :Radio Television of Serbia ) είναι η κρατική τηλεόραση της Σερβίας η οποία ιδρύθηκε τον Ιούλιο του 2001 μεταδίδει σε όλη την περιοχή της Σερβίας αλλά και της Βοσνίας και Ερζεργοβίνης και στο Μαυροβούνιο μέσω επίγειας. 

Η ραδιοτηλεόραση της Σερβίας διαθέτει τέσσερις οργανωτικές μονάδες - ραδιόφωνο, τηλεόραση, μουσική παραγωγή και δισκογραφική εταιρεία (PGP-RTS). Χρηματοδοτείται κυρίως μέσω μηνιαίων τελών συνδρομής και εσόδων από διαφημίσεις.
Νείλος Νταμιλάς

Ο Νείλος Νταμιλάς ή Δαμιλάς (περίπου 1345/1350 - περ. 1420) ήταν θεολόγος, αντιρρητικός συγγραφέας και ιερομόναχος από την Ιεράπετρα. Υπήρξε αδερφός της Μονής Καρκασίων που βρίσκεται σε απόσταση 2 χλμ νότια της Ανατολής. Έγραψε πολύ λίγα θεολογικά έργα. Ο συγγραφέας Αντώνιος Νταμιλάς πιστεύεται ότι ήταν αδερφός του Νείλου.
Σιράκ ΦΚ

Η Σιράκ ΦΚ (αρμένικα: "Շիրակ Ֆուտբոլային Ակումբ") είναι αρμενική ποδοσφαιρική ομάδα από το Γκιουμρί της επαρχίας Σιράκ. Έχει κατακτήσει το Πρωτάθλημα Αρμενίας τέσσερις φορές.
Νικόλαος Φωνιαδάκης

Ο Νικόλαος Φωνιαδάκης (Καλαμαύκα Λασιθίου, γύρω στα 1836 ή σύμφωνα με άλλες πηγές, το 1828 - 1870) ήταν Κρητικός αγωνιστής και οπλαρχηγός από την Ιεράπετρα.
Ασαρίντ απάλ εκούρ

Ο Ασαρίντ απάλ εκούρ υπήρξε βασιλιάς της Ασσυρίας (1077 π.Χ. - 1074 π.Χ.) μεγαλύτερος γιος και διάδοχος του βασιλιά της Ασσυρίας Τιγκλάθ Πιλεσέρ Α'.
Τεδίτσιος Ζαχαρίας

Ο Τεδίτσιος Ζαχαρίας "(ιταλικά : Tedisio (ή Ticino) Zaccaria)" ήταν Γενοβέζος φεουδάρχης κατά τον 14ο αιώνα, ήταν κύριος της Θάσου και διοικητής της Φώκαιας από το 1302 έως το 1307. Γόνος της οικογένειας Ζαχαρία ή Ζάκαρι γιος του Εμμανουήλ Ζαχαρία και της Κλαρίσια ντι Φιέσκι, αδελφός του Βενέδικτου Β΄ Ζαχαρία, κόρη του ήταν η Μπενεντέτα Φαρμάζι.

Διορίσθηκε διοικητής της Φώκαιας από τον θείο του Βενέδικτο και παρέμεινε και μετά τον θάνατο του όταν έγινε Ηγεμόνας της Χίου ο ξάδελφος του. Το 1306 εξεστράτευσε στην Θάσο όπου κατέλαβε το κάστρο της και έκανε την νήσο φέουδο του. Το 1307 ο Ηγεμόνας της Χίου Βενέδικτος Β΄ του ζήτησε αναφορά για την πενταετή διοίκησή του στην Φώκαια αλλά μην μένοντας ευχαριστημένος από αυτή διόρισε νέο διοικητή. 

Ο νέος διοικητής Ανδριόλο Καττάνεο δελλα Βόλτα έστειλε τον γιο του Δομίνικο και κατέλαβε την Φώκαια. Ο Τερδίτσιος κατέφυγε τότε στην Καλλίπολη όπου ζήτησε κι εξασφάλισε βοήθεια από την Καταλανική Εταιρεία και το Πάσχα του 1307 εξεστράτευσε κατά της Φώκαιας. Μετά από πολιορκία κατέλαβε την πόλη αλλά δεν μπόρεσε να την διατηρήσει υπό τον έλεγχό του, καθώς εξεστράτευσε εναντίον του ο Βυζαντινός στρατός και υποχρεώθηκε σε υποχώρηση προς την Θάσο για να υπερασπιστεί το εκεί φέουδο του. Στην Θάσο παρέμεινε κύριός της έως το 1313, ημερομηνία κατά την οποία και το νησί κατελήφθη από τους Βυζαντινούς.
Μπρόντμπυ ΙΦ

Η Μπρόντμπυ ΙΦ (δανικά: "Brøndby IF", ) είναι ένας ποδοσφαιρικός σύλλογος από τη Δανία με έδρα το Μπρόντμπυβεστερ του δήμου Μπρόντμπυ, στα δυτικά προάστια της Κοπεγχάγης και είναι η μεγαλύτερη ποδοσφαιρική ομάδα στη Δανία, με περίπου 2000 μέλη. Ο σύλλογος είναι επίσης γνωστός και ως "BIF". Ο σύλλογος, που ιδρύθηκε το 1964 ως συγχώνευση μεταξύ δύο τοπικών συλλόγων του Μπρόντμπυ, έχει κερδίσει 11 Πρωταθλήματα Δανίας και 7 Κύπελλα Δανίας, δεδομένου ότι ο σύλλογος προσχώρησε στην Α Κατηγορία το 1981.

Από την ίδρυση της ΦΚ Κοπεγχάγης το 1992, οι δύο σύλλογοι είχαν άγριο ανταγωνισμό, ενώ το ντέρμπι μεταξύ των δύο πλευρών που ονομάζεται «New Firm», προσελκύει τους περισσότερους φιλάθλους στο δανέζικο ποδόσφαιρο. Το διάστημα 1985-2005 ο σύλλογος κέρδισε το πρωτάθλημα 10 φορές και δεδομένου του ότι από το 1985, ο σύλλογος έχει τερματίσει στις τρεις πρώτες θέσεις μόνο τέσσερις φορές. Κατά το διάστημα αυτό, η Μπρόντμπυ κέρδιζε τουλάχιστον ένα τρόπαιο ή μετάλλιο κάθε περίοδο εκτός από το 1992 και το 2012.
Γεώργιος Λαμπριανός

Ο Γεώργιος Λαμπριανός (1916 - 9 Μαΐου 1999) του Στέργιου και της Ζωής, ήταν Έλληνας πολιτικός, βουλευτής Δωδεκανήσου το 1964. Ανέπτυξε συνδικαλιστική δράση.
Στάθης Χατζής

Ο Στάθης Χατζής του Γεωργίου, από τη Σύμη (1878 - 1936), ήταν ο κορυφαίος «γυμνός δύτης» (δηλαδή χωρίς σκάφανδρο) και σπογγαλιευτής του ελληνικού σπογγαλιευτικού στόλου της Σύμης την περίοδο 1900 – 1930, ο οποίος έγινε γνωστός εξαιτίας των θρυλικών ικανοτήτων του στην ελεύθερη κατάδυση, όπως λέγεται σήμερα η κατάδυση με άπνοια.

Την περίοδο της Ιταλοκρατίας στα Δωδεκάνησα, στις 16 Ιουλίου του 1913 ο Στάθης Χατζής κάνοντας επί πολλές ώρες μια σειρά από ελεύθερες καταδύσεις έως τα 88 μέτρα βάθος, με το καμπανέλι του, όπως λέγανε στη Σύμη, το μάρμαρο το οποίο χρησιμοποιούσε για βάρος στην κατάδυση, εντόπισε στο βυθό και στη συνέχεια έδεσε την χαμένη άγκυρα του ιταλικού θωρηκτού “Regina Margherita”, στα Πηγάδια της Καρπάθου, η οποία βρισκόταν σε βάθος 77 μέτρων. Στην διάρκεια των τριών ημερών των καταδυσεών του ο Στάθης έκανε τουλάχιστον 16 βουτιές σε βάθη ρεκόρ μεγαλύτερα των 50 μέτρων και χρειάστηκε να κατέβει έως τα 88 μέτρα όπως έλεγε ο ίδιος. Ο ίδιος εξηγούσε ότι μάζευε σφουγγάρια ως και στα 100 μέτρα, ενώ στα 30 μέτρα μπορούσε να μένει επί 7 λεπτά μαζεύοντας σπόγγους από τον βυθό. Η περιγραφή των απίστευτων επιδοσεών του από τον ιταλικό στόλο παρέμεινε ένας απίστευτος θρύλος για δεκαετίες, αν και αυτές επιβεβαιώθηκαν στο τέλος του 20ού αιώνα.
Suzuki Vitara

Το Suzuki Vitara είναι ένα μικρομεσαίο SUV αυτοκίνητο, που κατασκευάζεται από την ιαπωνική αυτοκινητοβιομηχανία Suzuki από το 1988. Μέχρι σήμερα, έχουν κυκλοφορήσει 4 γενιές του μοντέλου, με τη σημερινή να διατίθεται στην αγορά από το 2015. Διαχρονικά, έχει προσφερθεί σε τρία είδη αμαξωμάτων: Hard top, Convertible (καμπριολέ) και Wagon.
Τηλεόραση της Ρουμανίας

Η Τηλεόραση της Ρουμανίας (ρουμανικά: "Societatea Română de Televiziune", TVR, ) είναι η δημόσια τηλεόραση της Ρουμανίας. Σε όλη την Ρουμανία υπάρχει μετάδοση.
Νίκος Βεργίτσης

Ο Νίκος Βεργίτσης (1947) είναι Έλληνας σκηνοθέτης, σεναριογράφος, art director, παραγωγός και ο πρώτος δημιουργός ελληνικής σειράς κινουμένων σχεδίων, με το όνομα "Πανδώρα και Πλάτωνας" το 1998.
Σελεστέν Φρενέ

Ο Σελεστέν Φρενέ ("Célestin Baptistin Freinet", Γκαρ 15 Οκτωβρίου 1896 - Βανς 8 Οκτωβρίου 1966) ήταν διακεκριμένος Γάλλος παιδαγωγός και εκπαιδευτικός μεταρρυθμιστής.

Αρχικά στο Bar-sur-Loup και έπειτα στην Βανς, ανέπτυξε με την βοήθεια της συζύγου του Ελίζ Φρενέ, και σε συνεργασία με ένα δίκτυο εκπαιδευτών, μια σειρά παιδαγωγικών τεχνικών που βασιζόταν στην ελεύθερη έκφραση των παιδιών : ελεύθερο κείμενο, ελεύθερο σχέδιο, εσωτερική αλληλογραφία, τυπογραφία και σχολική εφημερίδα, έρευνα, συνάντηση μεταξύ συνεργατών κ.ά. Ένας αφοσιωμένος αγωνιστής, πολιτικός και συνδικαλιστής, σε μια εποχή που χαρακτηρίζεται από έντονες ιδεολογικές συγκρούσεις, ο Φρενέ θεωρεί την εκπαίδευση ως μέσο προόδου και πολιτικής και αστικής χειραφέτησης.

Το όνομά του συνδέεται στενά με την παιδαγωγική Φρενέ, η οποία εφαρμόζεται μέχρι και σήμερα, ειδικά μέσω του κινήματος του Μοντέρνου Σχολείου. Αν και ορισμένες τεχνικές που αναπτύχθηκαν από τον Φρενέ έχουν διεισδύσει στο εκπαιδευτικό σύστημα, έχουν την ίδια στιγμή εμπνεύσει μια θεσμική παιδαγωγική και πιο φιλελεύθερες προσεγγίσεις. Η σχολή Φρενέ στην Βανς, που έγινε κρατική το 1991, αποτελεί κληρονομιά της UNESCO.
ΦΚ Σάαν

Η ΦΚ Σάαν (γερμανικά: "Fussballclub Schaan") ή απλά Σάαν είναι ποδοσφαιρικός σύλλογος που ιδρύθηκε την 1η Ιουλίου 1949 στην πόλη Σάαν του Λίχτενσταϊν. 

Είναι ένας από τους επτά επίσημους συλλόγους της χώρας και αγωνίζεται στις χαμηλές κατηγορίες του Ελβετικού πρωταθλήματος. Επίσης, λαμβάνει μέρος και στο ετήσιο εθνικό κύπελλο του Λίχτενσταϊν, το οποίο έχει κατακτήσει τρεις φορές στο παρελθόν. 

Με την κατάκτηση του κυπέλλου το 1994, αγωνίστηκε για πρώτη και μοναδική -έως σήμερα- φορά στο Κύπελλο Κυπελλούχων Ευρώπης, χωρίς ωστόσο να καταφέρει να προκριθεί από τα προκριματικά.

Οι ρεζέρβες της ομάδας αποκαλούνται "Σάαν Ατζούρι", ενώ λειτουργούν και ακαδημίες του συλλόγου σε συνεργασία με την ΦΚ Βαντούζ.
Γοδεφρείδος Φέδερ

Ο Γοδεφρείδος Φέδερ (1806-1892) ήταν Γερμανός νομικός και καθηγητής της Νομικής Σχολής του Πανεπιστημίου Αθηνών
Άνθιμος Παπαδόπουλος

Ο Άνθιμος Παπαδόπουλος (1878-1962) ήταν αρχιμανδρίτης, φιλόλογος, πρόεδρος της Επιτροπής Ποντιακών Μελετών και διευθυντής του Ιστορικού Λεξικού της Νέας Ελληνικής Γλώσσας της Ακαδημίας Αθηνών.
Κανδαλανού

Ο Κανδαλανού υπήρξε βασιλιάς της Βαβυλώνας (648 - 627 π.χ.) τοποθετήθηκε υποτελής βασιλιάς της Βαβυλώνας από τον Ασσύριο βασιλιά Σαρδανάπαλο μετά την βίαιη καταστολή της εξέγερσης του μεγαλύτερου αδελφού του Σαμάς σουμ ουκίν ο οποίος ήταν μέχρι τότε κυβερνήτης της πόλης και πέθανε από την φωτιά που ξέσπασε στα ανάκτορα (648 π.χ.). Δεν υπάρχουν ιστορικά στοιχεία για το πρόσωπο του Κανδαλανού κάποιοι λένε ότι ήταν ένας μικρότερος αδελφός του Σαρδανάπαλου κάποιοι άλλοι λένε ότι ήταν ο ίδιος ο Σαρδανάπαλος του οποίο το όνομα στα Βαβυλωνιακά ήταν Κανδαλανού και οι δύο υποθέσεις απορρίφθηκαν επειδή ο Εσαραδδών δεν είχε τέταρτο γιο ενώ ο ίδιος ο Κανδαλανού εξακολουθούσε να είναι βασιλιάς της Βαβυλώνας 4 χρόνια μετά τον θάνατο του Σαρδανάπαλου. Μετά τον θάνατο του Κανδαλανού ο θρόνος της Βαβυλώνας καταλήφθηκε από τον Χαλδαίο στρατηγό Ναβοπολάσαρ που εξεγέρθηκε απέναντι στην Ασσυριακή εξουσία, ο ίδιος στρατηγός σε λίγα χρόνια θα καταφέρει να διαλύσει ολόκληρη την Ασσυρία.
ΦΚ Ρεντ Μπουλ Σάλτσμπουργκ

Η ΦΚ Ρεντ Μπουλ Σάλτσμπουργκ (αγγλικά: "FC Red Bull Salzburg", ) είναι ποδοσφαιρικός σύλλογος της Αυστρίας με έδρα το Βαλς-Σίτσενχαϊμ, προάστιο ευρισκόμενο στα δυτικά του Σάλτσμπουργκ, ενώ δίνει τις εντός έδρας αναμετρήσεις της στο στάδιο «Βαλς-Σίτσενχαϊμ», το οποίο είναι γνωστό ως Red Bull Arena, λόγω σχετικής συμφωνίας χορηγίας. Λόγω των ορίων χορηγίας, τα οποία έχουν τεθεί από την UEFA, ο σύλλογος εμφανίζεται ως «ΦΚ Σάλτσμπουργκ» (FC Salzburg) στις διεθνείς ευρωπαϊκές διοργανώσεις.

Ο σύλλογος ήταν γνωστός ως «ΣΦ Αούστρια Σάλτσμπουργκ» και συμπεριέλαβε κατά καιρούς αρκετές ονομασίες χορηγών, έως ότου την αγόρασε η εταιρεία "Ρεντ Μπουλ" (Red Bull) το 2005, η οποία και της έδωσε τη σημερινή ονομασία, αλλάζοντας επίσης τα χρώματά της από τα παραδοσιακά βιολετί (μοβ) σε ερυθρόλευκα. Η αλλαγή αυτή δυσαρέστησε μια μεγάλη μερίδα φιλάθλων της ομάδας, με αποτέλεσμα αυτοί να δημιουργήσουν μια νέα ομάδα την ΣΦ Αούστρια Σάλτσμπουργκ, χρησιμοποιώντας το παραδοσιακό χρώμα και έμβλημα της προηγούμενης ομώνυμης ομάδας.

Ιδρύθηκε το 1933 ενώ κέρδισε για πρώτη φορά το Πρωτάθλημα Ποδοσφαίρου (Fußball-Bundesliga) στην Αυστρία το 1994, χρονιά κατά την οποία ήταν φιναλίστ του Κυπέλλου ΟΥΕΦΑ με την ονομασία «ΣΦ Καζίνο Σάλτσμπουργκ». Σήμερα κατέχει (ως συνέχεια της Αούστρια σύμφωνα με το νόμο) 14 πρωταθλήματα Αυστρίας.
ΦΚ Μπάλτσερς

Η ΦΚ Μπάλτσερς (γερμανικά: Fussballclub Balzers) είναι ποδοσφαιρικός σύλλογος που ιδρύθηκε την 1η Μαϊου 1932 στο Μπάλτσερς του Λίχτενσταϊν.

Είναι ένας από τους επτά επίσημους συλλόγους της χώρας και σήμερα αγωνίζεται στην τέταρτη κατηγορία του Ελβετικού πρωταθλήματος. Επίσης, λαμβάνει μέρος και στο ετήσιο εθνικό κύπελλο του Λίχτενσταϊν, το οποίο έχει κατακτήσει 11 φορές στο παρελθόν. Μάλιστα, χάρη στις δύο τελευταίες κατακτήσεις του κυπέλλου, αγωνίστηκε στο Κύπελλο Κυπελλούχων Ευρώπης τις περιόδους 1993-94 και 1997-98.

Ο επιθετικός Μάριο Φρικ, ένας από τους σημαντικότερους ποδοσφαιριστές της χώρας, με πολυετή πορεία σε συλλόγους της Ελβετίας και της Ιταλίας αλλά και στην Εθνική Λίχτενσταϊν, ξεκίνησε και τερμάτισε την καριέρα του στη Μπάλτσερς.
Πάουλο Φρέιρε

Ο Πάουλο Φρέιρε (Paulo Freire, 19/9/1921-2/5/1997) ήταν παιδαγωγός και φιλόσοφος από τη Βραζιλία.
Θεμιστοκλής Χατζηιωάννου

Ο Θεμιστοκλής Π. Χατζηιωάννου γεννήθηκε στη Φλώρινα το 1927 και σπούδασε στη Φυσικομαθηματική Σχολή του Πανεπιστημίου Θεσσαλονίκης. Στο ίδιο πανεπιστήμιο διετέλεσε και επίκουρος καθηγητής (1962-1964). Το 1964 διορίσθηκε επιμελητής του Εργαστηρίου Ανόργανης Χημείας στο Πανεπιστήμιο Θεσσαλονίκης και το 1969 εξελέγη τακτικός καθηγητής της Αναλυτικής Χημείας στο Πανεπιστήμιο Αθηνών, όπου δίδαξε μέχρι το 1994.

Ο Θεμιστοκλής Χατζηιωάννου ήταν ιδρυτής και πρώτος διευθυντής του Εργαστηρίου Αναλυτικής Χημείας του Πανεπιστημίου Αθηνών.
Το 2000 εξελέγη τακτικό μέλος της Ακαδημίας Αθηνών στην έδρα της Πειραματικής Χημείας.

Συνέγραψε το εγχειρίδιο "Αναλυτική Χημεία".

Απεβίωσε στις 31 Ιουλίου 2012.
Γιάννης Φλωρινιώτης

Ο Γιάννης Αποστολίδης (15 Φεβρουαρίου 1947), γνωστός ως Γιάννης Φλωρινιώτης, είναι Έλληνας τραγουδιστής.
Physical Graffiti

Το Physical Graffiti είναι το έκτο στούντιο άλμπουμ του χαρντ ροκ συγκροτήματος Led Zeppelin, το οποίο κυκλοφόρησε τον Φεβρουάριο του 1975 μέσω της "Swan Song" σε έκδοση διπλού δίσκου βινυλίου.
Ζούλτε Βάρεγκεμ

Η Ζούλτε Βάρεγκεμ (ολλανδικά: "Zulte Waregem", ) είναι ένας ποδοσφαιρικός σύλλογος του Βελγίου με έδρα το Βάρεγκεμ στη Δυτική Φλάνδρα. Αγωνίζεται στην Α κατηγορία της ομώνυμης χώρας. Η υψηλότερη θέση τους στο πρωτάθλημα ήταν η 2η την περίοδο 2012-13. Κατέκτησε το Κύπελλο Βελγίου το 2006, γεγονός το οποίο της έδωσε το δικαίωμα να αγωνιστεί στο Κύπελλο ΟΥΕΦΑ την περίοδο 2006-07, αποκλείστηκε όμως στη φάση των 32 από τη Νιούκαστλ.

Ο παρόν σύλλογος δημιουργήθηκε από τη συγχώνευση μεταξύ της «Ζούλτσε ΒΒ» (Zultse VV) και της «ΚΣΒ Βάρεγκεμ» (KSV Waregem). Η "Ζούλτε Βάρεγκεμ" κέρδισε για πρώτη φορά την άνοδό της στην Α κατηγορία του Βελγίου (Belgian Pro League) το 2005. Τα επίσημα χρώματα του συλλόγου είναι το κόκκινο και το πράσινο. Οι εντός έδρας αναμετρήσεις της διεξάγονται στο Regenboogstadion, το πρώην γήπεδο της "ΚΣΒ Βάρεγκεμ".
ΦΚ Ρούγκελ

Η ΦΚ Ρούγκελ (γερμανικά: "Fussballclub Ruggell") ή απλά Ρούγκελ είναι ποδοσφαιρικός σύλλογος που ιδρύθηκε το 1958 στην περιοχή Ρούγκελ του Λίχτενσταϊν.

Είναι ένας από τους επτά επίσημους συλλόγους της χώρας και σήμερα αγωνίζεται στην 3. Liga, την έβδομη κατηγορία του Ελβετικού πρωταθλήματος. Επίσης, λαμβάνει μέρος και στο ετήσιο εθνικό κύπελλο του Λίχτενσταϊν, στο οποίο έχει φτάσει έξι φορές μέχρι τον τελικό, χωρίς ωστόσο να καταφέρει να το κατακτήσει.
ΦΚ Τρίσεν

Η ΦΚ Τρίσεν (γερμανικά: "Fussballclub Triesen") είναι ποδοσφαιρικός σύλλογος που ιδρύθηκε το 1932 στο Τρίσεν του Λίχτενσταϊν.

Είναι ένας από τους επτά επίσημους συλλόγους της χώρας και σήμερα αγωνίζεται στη 3. Liga, την έβδομη κατηγορία του Ελβετικού πρωταθλήματος. Επίσης λαμβάνει μέρος στο εθνικό κύπελλο του Λίχτενσταϊν, το οποίο έχει κατακτήσει 8 φορές στο παρελθόν.
Ευανθία Κασσαβέτη - Λούρου

Η Ευανθία Κασσαβέτη - Λούρου (~1875- 4 Ιουλίου 1970) ήταν Ελληνίδα ζωγράφος.
Μακεδονικός τάφος Συμβόλων

Ο Μακεδονικός τάφος Συμβόλων είναι ένας αρχαιολογικός χώρος ο οποίος βρίσκεται περίπου 6 χιλιόμετρα βορειοδυτικά από την Κομοτηνή, λίγο βορειότερα από το χωριό Σύμβολα. Ο τάφος χρονολογείται από το 4ο - αρχές 3ο αιώνα π.Χ. και κατασκευάστηκε κατά την περίοδο της μακεδονικής κυριαρχίας. Ο τάφος ανακαλύφθηκε το 1976 μετά από παράνομη ανασκαφή.
Δήμος Ρέσεν

Ο Δήμος Ρέσεν ( ) είναι δήμος στο νοτιοδυτικό μέρος της Βόρειας Μακεδονίας. Αποτελεί μέρος της Περιφέρειας Πελαγονίας. Ρέσεν ονομάζεται επίσης η πόλη στην οποία βρίσκεται η έδρα του Δήμου Ρέσεν.
ΦΧ Χάφναρφιορδουρ

Η ΦΧ Χάφναρφιορδουρ (ισλανδικά: "FH") που συνήθως αναφέρεται απλά ως ΦΧ (προφέρεται ως "εφφ χά"), είναι ισλανδικός αθλητικός σύλλογος με έδρα τη Χάφναρφιορδουρ.
Έμερι Μολινέ

Ο Έμερι Μολινέ ("Emery Molyneux", ... - Ιούνιος 1598) ήταν Άγγλος κατασκευαστής υδρόγειων σφαιρών, μαθηματικών οργάνων και κανονιών της Ελισαβετιανής εποχής. Οι υδρόγειες και ουράνιες σφαίρες που κατασκεύασε και κυκλοφόρησαν για πρώτη φορά το 1592, ήταν οι πρώτες που κατασκευάστηκαν στην Αγγλία και οι πρώτες που κατασκευάστηκαν από Άγγλο.

O Μολινέ έγινε, επίσης, γνωστός ως μαθηματικός και κατασκευαστής μαθηματικών οργάνων, όπως πυξίδες και κλεψύδρες. Γνωρίστηκε με πολλούς εξέχοντες ανθρώπους της εποχής, συμπεριλαμβανομένου του συγγραφέα Ρίτσαρντ Χάκλουιτ και των μαθηματικών Ρόμπερτ Χιουζ και Έντουαρντ Ράιτ. Επίσης γνώριζε τους εξερευνητές Τόμας Κάβεντις, Φράνσις Ντρέικ, Ουόλτερ Ράλεϊ και Τζον Ντέιβις. Ο Ντέιβις πιθανόν σύστησε τον Μολινέ στον δικό του προστάτη, τον Άγγλο έμπορο Γουίλιαμ Σάντερσον, ο οποίος χρηματοδότησε κατά ένα μεγάλο μέρος την κατασκευή των υδρόγειων σφαιρών. Αφού ολοκληρώθηκαν, οι σφαίρες παρουσιάστηκαν στην Ελισάβετ την πρώτη. Οι μεγαλύτερες από τις σφαίρες που κατασκεύασε ο Μολινέ αποκτήθηκαν από μέλη της βασιλικής αυλής, ευγενείς και ακαδημαϊκά ιδρύματα, ενώ οι μικρότερες αγοράστηκαν ως πρακτικά βοηθήματα πλοήγησης από ναυτικούς και σπουδαστές. Οι σφαίρες ήταν οι πρώτες που κατασκευάστηκαν με τέτοιο τρόπο, ώστε να μην επηρεάζονται από την υγρασία της θάλασσας και, χάρη σε αυτήν την ιδιότητά τους, χρησιμοποιήθηκαν ευρέως στα πλοία.

Ο Μολινέ μετανάστευσε στο Άμστερνταμ με τη γυναίκα του το 1596 ή το 1597. Επέτυχε στο να κινήσει το ενδιαφέρον της Βουλής των Ενωμένων Επαρχιών για ένα κανόνι που είχε εφεύρει, αλλά πέθανε ξαφνικά τον Ιούνιο του 1598, πάμφτωχος. Μαζί του πέθανε και η βιομηχανία κατασκευής υδρόγειων σφαιρών στην Αγγλία.

Μόνο έξι από τις σφαίρες που κατασκεύασε πιστεύεται ότι υπάρχουν ακόμα. Τρεις βρίσκονται στην Αγγλία, από τις οποίες ένα ζευγάρι που αποτελείται από μια υδρόγειο και μια ουράνια σφαίρα ανήκει στο Μιντλ Τεμπλ του Λονδίνου και εκτίθεται στη βιβλιοθήκη του, ενώ μια σφαίρα της γης βρίσκεται στην "Οικία Πέτγουρθ", στο Πέτγουρθ του δυτικού Σάσσεξ.
Σλάιγκο Ρόβερς

H Σλάιγκο Ρόβερς (γαελικά: "Cumann Peile Ruagairí Shligigh", αγγλικά: "Sligo Rovers FC") είναι μια επαγγελματική ποδοσφαιρική ομάδα της Ιρλανδίας και αγωνίζεται στην Πρέμιερ Ντιβίζιον της Λίγκας της Ιρλανδίας. Ο σύλλογος ιδρύθηκε το 1928 και αγωνίζεται στο πρωτάθλημα της Ιρλανδίας από το 1934. H Σλάιγκο Ρόβερς είναι μια συνεταιριστική επιχείρηση καθώς ανήκει στους φιλάθλους της. Η Σλάιγκο αγωνίζεται στο The Showgrounds από την ίδρυσή της. Κατέκτησε το πρωτάθλημα την περίοδο 2012. Την προηγούμενη περίοδο κέρδισε το Κύπελλο για 2η συνεχόμενη χρονιά, κερδίζοντας τη Σέλμπουρν στον τελικό στο γήπεδο Aviva. Έχουν κερδίσει συνολικά τρία πρωταθλήματα, τέσσερα Κύπελλα και δύο Λίγκ Καπ. Στις 27 του Φλεβάρη 2012 η Σλάιγκο Ρόβερς ανακοίνωσε μια σημαντική διεθνή συμφωνία χορηγίας με τους τοπικούς εμπόρους αυτοκινήτων Connollys Volkswagen.
Ασούρ ναδίν σουμί

Ο Ασούρ ναδίν σουμί υπήρξε Ασσύριος πρίγκιπας γιος του βασιλιά της Ασσυρίας Σενναχειρείμ υποτελής βασιλιάς της Βαβυλώνας (700 - 694 π.χ.) μετά την καθαίρεση του προηγούμενου βασιλιά Μπέλ ιμπνί που είχε συνωμοτήσει με την βοήθεια των Χαλδαίων και των Ελαμιτών εναντίον του πατέρα του. Μετά από βασιλεία 6 ετών οι Ελαμίτες κατέλαβαν την Βαβυλώνα, ο ίδιος δολοφονήθηκε επιφέροντας την οργή του πατέρα του Σενναχειρείμ.
Μουσεζίμπ Μαρδούκ

Ο Μουσεζίμπ Μαρδούκ υπήρξε βασιλιάς της Βαβυλώνας (693-689) Χαλδαίος πρίγκηπας που επιλέγη από τους Ελαμίτες να τοποθετηθεί βασιλιάς της Βαβυλώνας ως διάδοχος του Νεργκάλ Ουσεζίμπ όταν συνελήφθη από τους Ασσυρίους προκειμένου να συνεχίσουν την αντίσταση τους που εξακολουθούσε να είναι επιτυχής με τη βοήθεια του Ελαμίτη βασιλιά Ουμπάν Νιμενά. Όταν ο Ουμπάν Νιμενά πέθανε από εγκεφαλικό, ο Μουσεζίμπ Μαρδούκ έχασε τον καλύτερο σύμμαχό του κατά των Ασσυρίων και ο Σενναχειρείμ βρήκε τη μεγάλη ευκαιρία να καταλάβει εύκολα τη Βαβυλώνα (689 π.χ.) για να εκδικηθεί τον θάνατο του γιου του έκαψε την πόλη, λεηλάτησε τον ναό του Μαρδούκ στην Εσαγκίλα και γκρέμισε τα προστατευτικά τείχη από τα νερά του Ευφράτη. Ο ίδιος ο Μουσεζίμπ Μαρδούκ σκοτώθηκε στην μάχη.
Νεργκάλ ουσεζίμπ

Ο Νεργκάλ ουσεζίμπ υπήρξε βασιλιάς της Βαβυλώνας (694-693) Βαβυλώνιος ευγενείς που τοποθετήθηκε από τους Ελαμίτες βασιλιάς της Βαβυλώνας όταν κατέλαβαν την πόλη από τους Ασσυρίους δολοφονώντας τον προηγούμενο βασιλιά Ασούρ ναδίν σουμί, γιο του βασιλιά της Ασσυρίας Σενναχειρείμ, αλλά κυβέρνησε λιγότερο από έναν χρόνο. Ο Σενναχειρείμ έκανε σκληρή επίθεση στην Βαβυλώνα για να εκδικηθεί τον θάνατο του γιου του ο ίδιος ο Νεργκάλ ουσεζίμπ ηττήθηκε σε μάχη τον Σεπτέμβριο του 693 κοντά στην Νιππούρ συνελήφθη από τους Ασσυρίους. Απο τότε η τύχη του αγνοείται, αλλά οι Ασσύριοι δεν μπόρεσαν να καταλάβουν την Βαβυλώνα, συνέχισαν την αντίσταση τους τοποθετώντας νέο βασιλιά τον Μουσεζίμπ Μαρδούκ.
Ρόυ Μπιουκάναν

Ο Ρόυ Μπιουκάναν (αγγλ. "Roy Buchanan" ή "Leroy Buchanan") (23 Σεπτεμβρίου 1939 - 14 Αυγούστου 1988) ήταν Αμερικανός κιθαρίστας του μπλουζ και της ροκ που θεωρείται ως ο αξιολογότερος από τους πιο άγνωστους κιθαρίστες. Από αυτόν επηρεάστηκαν σημαντικοί και γνωστότεροι κιθαρίστες.
ΟΣΦ Έσεν/Μάουρεν

Η ΟΣΦ Έσεν/Μάουρεν (γερμανικά: "Unterländer Spielervereinigung Eschen Mauren") ή απλά Έσεν/Μάουρεν είναι ποδοσφαιρικός σύλλογος που εδρεύει στο Έσεν του Λίχτενσταϊν.
Ραδιοτηλεόραση της Πορτογαλίας

Η Ραδιοτηλεόραση της Πορτογαλίας ("Rádio e Televisão de Portugal", RTP) είναι η κρατική ραδιοτηλεόραση της Πορτογαλίας. Ξεκίνησε να εκπέμπει το 1957. Η παρούσα εταιρεία όμως ιδρύθηκε στις 31 Μαρτίου 2004, με την συγχώνευση των δύο προηγούμενων εθνικών φορέων ραδιοφώνου και τηλεόρασης αντίστοιχα: της Radiodifusão Portuguesa (ο οργανισμός ραδιόφωνου) και της Radiotelevisão Portuguesa (τηλεοπτικός σταθμός). Λειτουργεί τέσσερα τηλεοπτικά κανάλια (δύο επίγειας τηλεόρασης και δύο δορυφορικά) και τρία εθνικά ραδιόφωνα.

Ο RTP αποτελεί κρατική εταιρεία που χρηματοδοτείται από τα έσοδα των διαφημίσεων, από κρατικές επιχορηγήσεις και από εισφορές μεταδόσεων, η οποία έχει ενσωματωθεί στον λογαριασμό ηλεκτρικού ρεύματος.
Στάθης Τσάντζος

Ο Στάθης Τσάντζος (Αμαλιάδα Ηλείας, 6 Φεβρουαρίου 1961- 13 Ιουλίου 2004) ήταν έλληνας ποδοσφαιριστής που αγωνίσθηκε με ιδιαίτερη επιτυχία στη μεσαία γραμμή ως ηγετικός χαφ και διακρινόταν για το σπουδαίο ταλέντο του. Ξεκίνησε το ποδόσφαιρο από τα τμήματα υποδομής (τότε "τσικό") της ΑΕΚ και σε ηλικία μόλις 14 ετών υπέγραψε στην ομάδα του Άρη Πετρούπολης. Το καλοκαίρι του 1983 μεταγράφηκε στο Λεβαδειακό, πραγματοποιώντας την εμφάνιση του σε Εθνική κατηγορία (Β΄ Εθνική). Με το σύλλογο της Βοιωτίας έγινε πανελλήνια γνωστός, αλλά κάποια προβλήματα που αντιμετώπισε με την υγεία του φρέναραν την παραπάνω εξέλιξή του. Αναλυτικά είχε 29 συμμετοχές - 11 γκολ την πρώτη του χρονιά (1983 - 84), 28 συμμετοχές - 11 γκολ τη δεύτερη (1984-85), 17 συμμετοχές - 3 γκολ την τρίτη (1985-86) και 16 συμμετοχές την τέταρτη (1986-87). Στο Κύπελλο Ελλάδος έλαβε μέρος σε 11 αναμετρήσεις, σκοράροντας 6 τέρματα. Συνολικά, με τα χρώματα του Λεβαδειακού πήρε μέρος σε 101 επίσημους αγώνες (Πρωταθλήματος και Κυπέλλου), επιτυγχάνοντας 31 γκολ. Έπαιξε επίσης, σε χαμηλότερες κατηγορίες, με τα χρώματα της Α.Ε. Μεσολογγίου, του Παναιγιαλείου, της ΑΕΚ Λιοσίων, του Ασκληπιού Κάτω Επιδαύρου (το 1991 - 92, στη Δ' Εθνική) και του Πανασιναϊκού Αργολίδας, ενώ επέστρεψε και έκλεισε την καριέρα του στον Άρη Πετρούπολης. Για την αξία του Τσάντζου αναφέρθηκε δημόσια και ο Βασίλης Χατζηπαναγής, κατά τη διάρκεια τηλεοπτικής εκπομπής του Οκτωβρίου 2012 στο ιδωτικό κανάλι 'ΤΕΛΕ-ΑΣΤΥ'. Τη Δευτέρα 24 Μαρτίου του 2014 και με αφορμή τη συμπλήρωση 10 ετών από το θάνατό του, διοργανώθηκε στη μνήμη του φιλικός αγώνας μεταξύ παλαιμάχων
Ζόραν Μιλάνοβιτς

Ο Ζόραν Μιλάνοβιτς ("Zoran Milanović", 30 Οκτωβρίου 1966-) είναι Κροάτης πολιτικός, πρόεδρος της χώρας από τις 18 Φεβρουαρίου 2020. Υπηρέτησε επίσης ως πρωθυπουργός της χώρας από τις 23 Δεκεμβρίου 2011 ως τις 22 Ιανουαρίου 2016 και αρχηγός του Σοσιαλδημοκρατικού Κόμματος, του μεγαλύτερου κεντροαριστερού κόμματος της χώρας.
Ευρωπαϊκή Οδός 94

Η Ευρωπαϊκή Οδός 94 (Ε94) είναι οδικός άξονας που ανήκει στο διεθνές δίκτυο ευρωπαϊκών οδών και διασχίζει την ελληνική επικράτεια. Ξεκινάει από την Κόρινθο στον κόμβο της Ολυμπίας Οδού (Α8) με τον Αυτοκινητόδρομο Μωρέα (Α7) και περνώντας μέσω της Αττικής Οδού (Α6) καταλήγει στο αεροδρόμιο «Ελευθέριος Βενιζέλος».
Μόλντε ΦΚ

Η Μόλντε ΦΚ (νορβηγικά: "Molde FK") είναι ένας ποδοσφαιρικός σύλλογος από το Μόλντε της Νορβηγίας. Ιδρύθηκε στις 19 Ιουνίου 1911 ως Ιντερνάσιοναλ Μόλντε. Έχει αναδειχθεί δύο φορές πρωταθλήτρια και τέσσερις φορές κυπελλούχος Νορβηγίας. Είναι μία από τις δύο νορβηγικές ομάδες που έχουν συμμετάσχει στους ομίλου του ΟΥΕΦΑ Τσάμπιονς Λιγκ.
Ναβού ναδίρ ζερί

Ο Ναβού ναδίρ ζερί υπήρξε βασιλιάς της Βαβυλώνας (733 - 732 π.χ.) γιος και διάδοχος του Ναβονάσσαρου ο Πτολεμαικός κανόνας αναφέρει το όνομα του ως Νάδιο ή Νάβιο, θα ανατραπεί και θα δολοφονηθεί τον δεύτερο χρόνο της βασιλείας του από έναν αξιωματούχο με το όνομα Ναβού σουμά ουκίν ΙΙ.
Ναβού μουκίν ζερί

Ο Ναβού μουκίν ζερί, ήταν βασιλιάς της Βαβυλώνας (732 π.Χ. - 729 π.Χ.), ο τελευταίος βασιλιάς της Βαβυλώνας πριν την κατάκτηση της πόλης από τους Ασσυρίους. Χαλδαίος φύλαρχος που ανέτρεψε τον προηγούμενο σφετεριστή βασιλιά Ναβού σουμά ουκίν ΙΙ μόλις έναν μήνα μετά την άνοδο του στον θρόνο. Το 1952 σημαντικές αρχαιολογικές ανακαλύψεις έφεραν στο φως την αλληλογραφία του με περισσότερες από 100 πινακίδες με 20 γράμματα τα οποία περιγράφουν τις αιτίες για τις οποίες έγινε τελικά η επέμβαση των Ασσυρίων με τον βασιλιά Τιγκλάθ Πιλεσέρ Γ΄ ο οποίος από την εποχή του Ναβονάσσαρου είχε βάλει σκοπό να κατακτήσει την Βαβυλώνα και την τελική της προσάρτηση στην Ασσυριακή αυτοκρατορίας. Οι αιτίες ήταν βασικά εμφύλιες διαμάχες μεταξύ των φυλών της Βαβυλώνας ιδιαίτερα Αμορραίους και Χαλδαίους πουν εξασθένησαν σημαντικά τις πλουτοπαραγωγικές πηγές και την άμυνα της χώρας, ο Τιγκλάθ Πιλεσέρ Γ' θα κατακτήσει την Βαβυλώνα τον τρίτο χρόνο της βασιλείας του Ναβού μουκίν ζερί παίρνοντας ο ίδιος το στέμμα, ο βασιλιάς με τον γιό του θα δολοφονηθούν.
Γιάννης Σφαιρόπουλος

Ο Γιάννης Σφαιρόπουλος (Θεσσαλονίκη, 21 Μαρτίου 1967) είναι Έλληνας προπονητής καλαθοσφαίρισης. Από τις 18 Νοεμβρίου 2018, είναι προπονητής της ισραηλινής Μακάμπι Τελ Αβίβ.

Υπήρξε βοηθός προπονητή, αλλά και προπονητής σε ομάδες της Α1 κατηγορίας Ελλάδας, της ΤΣΣΚΑ Μόσχας και ως βοηθός στην ελληνική εθνική Ανδρών. Ως βοηθός προπονητή έχει κατακτήσει ένα Κύπελλο Ελλάδος με τον ΠΑΟΚ, το 1999, ένα Πρωτάθλημα Ρωσίας το 2012, μία VTB Λίγκα το 2012 και ένα χάλκινο μετάλλιο στο Ευρωμπάσκετ του 2009. Ως πρώτος προπονητής έχει κατακτήσει δύο Πρωταθλήματα Ελλάδος με τον Ολυμπιακό, το 2015 και το 2016 και δύο Πρωταθλήματα Ισραήλ με την Μακάμπι Τελ Αβίβ το 2019 και το 2020.

Κατέχει πτυχίο από το Τμήμα Επιστήμης Φυσικής Αγωγής και Αθλητισμού του Αριστοτελείου Πανεπιστημίου Θεσσαλονίκης (ΤΕΦΑΑ του ΑΠΘ).
Μουτακίλ Νουσκού

Ο Μουτακίλ Νουσκού, ήταν βασιλιάς της Ασσυρίας (1133 π.Χ.), μικρότερος γιος του βασιλιά της Ασσυρίας Ασούρ Δαν Α΄. Αδελφός του βασιλιά της Ασσυρίας Νινουρτά Τουκουλτί Ασούρ που θα ανατρέψει με μεγάλη στρατιωτική δύναμη λίγο μετά την άνοδο του στον θρόνο αλλά πέθανε την ίδια χρονιά.
Ντάγκλας Ντέικιν

O Ντάγκλας Ντέικιν (αγγλικά: "Douglas Dakin") (Γκλόστερ, 1907 – Γκλόστερ, 20 Ιουλίου 1995) ήταν Άγγλος ιστορικός και πανεπιστημιακός, ομότιμος καθηγητής της Iστορίας στο Κολέγιο Μπίρκμπεκ του Πανεπιστημίου του Λονδίνου (1935-1974). Είναι ιδιαίτερα γνωστός στο χώρο των Νεοελληνικών σπουδών. Το μεγαλύτερο μέρος του ερευνητικού πεδίου και της επιστημονικής παραγωγής του σχετίζεται με την περίοδο της Νεώτερης ελληνικής ιστορίας, από την Ελληνική Επανάσταση του 1821-1829, έως τα μέσα του 20ού αιώνα. Πολλοί από όσους μαθήτευσαν κοντά του, έδωσαν στη συνέχεια, ως ερευνητές και καθηγητές, σημαντική ώθηση στην ιστορική επιστήμη στην Ελλάδα. Ο καθηγητής Ντέικιν υπήρξε από τα νεανικά του χρόνια ως φοιτητής ενθουσιώδης παίκτης του κρίκετ, αφιερώνοντας στο αγαπημένο του παιχνίδι χρόνο ακόμη και όταν πλέον είχε αναλάβει πολλές ευθύνες στο διοικητικό μηχανισμό του πανεπιστημίου.
Soul to Squeeze

To Soul to Squeeze είναι ένα τραγούδι από τους Red Hot Chili Peppers, που είχε αρχικά ηχογραφηθεί για το Blood Sugar Sex Magik αλλά τελικά χρησιμοποιήθηκε ως b-side στα single των "Give It Away" and "Under the Bridge". Κυκλοφόρησε ως single από την ταινία Coneheads το 1993 και γνώρισε μεγάλη επιτυχία με αποτέλεσμα να συμπεριληφθεί στο Greatest Hits. Ερμηνεύτηκε live για πρώτη φορά το 1998, όταν ο Τζον Φρουσιάντε επέστρεψε στην μπάντα.
Έφτασε στο νούμερο 1 των U.S. Modern Rock Tracks. Το βίντεο κλιπ σκηνοθετήθηκε από τον Kevin Kerslake. Ο γνωστός ηθοποιός Κρις Φάρλεϊ κάνει μια γκεστ εμφάνιση στο βίντεο.
Ντόνκαστερ Ρόβερς

Η Ντόνκαστερ Ρόβερς (αγγλικά: "Doncaster Rovers") είναι αγγλικός ποδοσφαιρικός σύλλογος με έδρα το Ντόνκαστερ του Σάουθ Γιόρκσαϊρ. Στις 27 Απριλίου 2013 αναδείχτηκε πρωταθλήτρια της Φούτμπολ Λιγκ Ουάν, παίρνοντας έτσι την άνοδο για την Τσάμπιονσιπ, την δεύτερη κατηγορία του αγγλικού ποδοσφαίρου.

Η ομάδα ιδρύθηκε το 1879, ενώ έγινε επαγγελματική το 1885. Η Ντονκάστερ έχει περάσει το μεγαλύτερο μέρος της ιστορίας της αγωνιζόμενη μεταξύ της τρίτης και της τέταρτης κατηγορίας του αγγλικού ποδοσφαίρου και είναι μία από τις συνολικά τέσσερις ομάδες που έχουν κατακτήσει τον τίτλο της πρωταθλήτριας της "Division 3/League Two" τρεις φορές.
Χρώματα τη ομάδας είναι παραδοσιακά το κόκκινο και το λευκό. Η εντός έδρα εμφάνισής της αποτελείται από οριζόντιες ερυθρόλευκες γραμμές, κάτι που αποτελεί και το, σχεδόν μόνιμο, σχέδιό της από το 2001.

Μετά τον προβιβασμό στη διάρκεια της σεζόν 2012–13, ο προπονητής Μπράιαν Φλιν αναβαθμίστηκε στον ρόλο του εντός του συλλόγου γινόμενος διευθυντής ποδοσφαίρου, με τον Πολ Ντίκοφ να αναλαμβάνει, στην θέση του, την τεχνική ηγεσία της ομάδας.
Transcendence

Το Transcendence είναι το δεύτερο άλμπουμ του αμερικανικού χέβι μέταλ συγκροτήματος Crimson Glory, το οποίο κυκλοφόρησε σε μορφή βινυλίου το Νοέμβριο του 1988 μέσω της δισκογραφικής εταιρείας "Roadracer Records" (μετέπειτα "Roadrunner"). Ο δίσκος επανεκδόθηκε σε μορφή CD το 2008 από τη "Metal Mind Records", με bonus κομμάτι την έκδοση του σινγκλ του τραγουδιού ""Lonely".

Το τραγούδι "Lonely"" κυκλοφόρησε σε μορφή σινγκλ και αποτέλεσε το πρώτο βίντεο κλιπ του συγκροτήματος, το οποίο αποτέλεσε πόλο έλξης για το συγκρότημα λόγω των συχνών μεταδόσεων του από το τηλεοπτικό δίκτυο "MTV". Επίσης, το τραγούδι ""Masque of the Red Death"" είναι εμπνευσμένο από το ομώνυμο μυθιστόρημα του Έντγκαρ Άλλαν Πόε.

Το "Digital Dream Door" κατέταξε το "Transcendence" στην ενδέκατη θέση της λίστας με τα εκατό καλύτερα άλμπουμ του progressive metal.
ΦΚ Βικτόρια Πλζεν

Η ΦΚ Βικτόρια Πλζεν (τσεχικά: "FC Viktoria Plzeň", ) είναι επαγγελματική ποδοσφαιρική ομάδα που εδρεύει στο Πλζεν της Τσεχίας. Το επίσημο έτος ίδρυσης της ομάδας είναι το 1911. Σήμερα αγωνίζεται στην Α΄ κατηγορία της Τσεχίας (Gambrinus liga), την κορυφαία ποδοσφαιρική κατηγορία στη χώρα.

Ως φιναλίστ του Κυπέλλου Τσεχοσλοβακίας την περίοδο 1970-1971 απέκτησε το δικαίωμα να αγωνιστεί στο Κύπελλο Κυπελλούχων της επόμενης σεζόν καθώς η Κυπελλούχος την περίοδο εκείνη Σπαρτάκ Τρνάβα είχε κατακτήσει και το Πρωτάθλήμα Τσεχίας και ως εκ τούτου αγωνίστηκε στο Κύπελλο Πρωταθλητριών, οπότε και τη θέση της στο Κύπελλο Κυπελλούχων πήρε η ΦΚ Βικτόρια Πλζεν.

Το 2010 έπαιξε στο Γιουρόπα Λιγκ ως Κυπελλούχος Τσεχίας της περιόδου 2009-10. Το 2011, ο σύλλογος κατέκτησε το πρωτάθλημα Τσεχίας για πρώτη φορά και συμμετείχε στη φάση των ομίλων του Τσάμπιονς Λιγκ της περιόδου 2011-2012, κατά την οποία κέρδισε τον πρώτο αγώνα στην κορυφαία αυτή ευρωπαϊκή διοργάνωση, τερμάτισε στην 3η θέση του 8ου Ομίλου κερδίζοντας έτσι μία θέση στη Φάση των 32 του Γιουρόπα Λιγκ της ίδιας περιόδου.

Το 2012, ο σύλλογος συμμετείχε στο Γιουρόπα Λιγκ της περιόδου 2012-13. Η Βικτόρια έφτασε στο γύρο των 16 όπου και αποκλείστηκε από την τουρκική Φενέρμπαχτσε. Τελείωσε τη επιτυχημένη για την ομάδα σεζόν κατακτώντας το πρωτάθλημα για δεύτερη φορά στην ιστορία της.
Κλεμάν Μερίκ

Ο Κλεμάν Μερίκ, (απεβίωσε στις στις 6 Ιουνίου 2013) ήταν φοιτητής στο Ινστιτούτο Πολιτικών Σπουδών του Παρισιού, μέλος της Αντιφασιστικής Δράσης Παρισιού-Προαστίων και ακτιβιστής στην "SUD Étudiant", χωρίς κάποια "κομματική ταμπέλα", με καταγωγή από την Βρέστη. Ο θάνατός του, σε ηλικία 18 ετών, έπειτα από βίαια σύγκρουση μεταξύ ακροαριστερών και "skinheads" πολιτικά προσκείμενων στην Ακροδεξιά προκάλεσε θύελλα αγανάκτησης και διαδηλώσεις οργής στις περισσότερες πόλεις της Γαλλίας. Αριθμός πολιτικών προσωπικοτήτων της Γαλλίας του απέτισαν φόρο τιμής.
Strange and Beautiful

Το Strange and Beautiful είναι το τρίτο άλμπουμ του αμερικανικού χέβι μέταλ συγκροτήματος Crimson Glory, το οποίο κυκλοφόρησε σε μορφή βινυλίου και CD τον Ιούνιο του 1991 μέσω της δισκογραφικής εταιρείας "Atlantic Records".

Μετά την επιτυχία του "Transcendence", η "Atlantic Records" πρότεινε συμβόλαιο στο συγκρότημα. Η κίνηση αυτή έδωσε την οικονομική ενίσχυση την οποία επιζητούσαν τα μέλη του συγκροτήματος αλλά τους επιβάρυνε ψυχολογικά λόγω των υψηλών απαιτήσεων οι οποίες δημιουργούνταν. Το αποτέλεσμα ήταν οι Crimson Glory να πειραματιστούν με ήχους τους οποίους δεν είχαν δουλέψει στο παρελθόν και προσπαθώντας να εντυπωσιάσουν τη νέα τους εταιρεία παρουσίασαν ένα μπερδεμένο ηχητικό σύνολο το οποίο απογοήτευσε τους οπαδούς τους.

Αυτός ήταν ο πρώτος δίσκος του συγκροτήματος χωρίς τον κιθαρίστα Μπεν Τζάκσον και το ντράμερ Ντέινα Μπαρνέλ, ενώ κατά τις ζωντανές τους εμφανίσεις είχαν αποχωριστεί τις μάσκες που φορούσαν επί σκηνής. Ο νέος ντράμερ του σχήματος ήταν ο Ρέιβι Τζακότια, ενώ λίγο πριν ξεκινήσει η περιοδεία για την προώθηση του δίσκου, αποχώρησε ο τραγουδιστής του συγκροτήματος, Midnight και αντικαταστάθηκε από τον Ντέιβιντ Βαν Λάντινγκ. Η περιοδεία κράτησε μόνο για λίγες συναυλίες πριν οι Crimson Glory αποφασίσουν να διαλυθούν.
Μοχαμέντ Κοφί

Ο Μοχαμέντ Κοφί (γεννημένος στις 30 Δεκεμβρίου 1986 στο Αμπιτζάν της Ακτής Ελεφαντοστού) είναι ποδοσφαιριστής από την Μπουρκίνα Φάσο ο οποίος αγωνίζεται για λογαριασμό της Πέτροτζετ, ομάδας της Πρέμιερ Λιγκ Αιγύπτου. Ο αποβιώσας πατέρας του ήταν Ιβοριανός, ενώ η μητέρα του από την Μπουρκίνα Φάσο.
Ισούφ Ουαταρά

Ο Ισούφ Ουαταρά (γεννημένος στις 7 Οκτωβρίου 1988 στην Ουαγκαντουγκού) είναι επαγγελματίας ποδοσφαιριστής από την Μπουρκίνα Φάσο ο οποίος αγωνίζεται για λογαριασμό της βουλγαρικής Τσερνομόρετς Μπουργκάς, ως μέσος.
Μωρά του Μπάσμπι

Φωτογραφία των "Busby Babes" της [[Μάντσεστερ Γιουνάιτεντ]], σε φωτογραφία του 1958, πριν από τον [[Αεροπορική τραγωδία του Μονάχου|τελευταίο τους αγώνα]].
Τα «Μωρά του Μπάσμπι» ή «Μπέμπηδες του Μπάσμπι» ήταν η ονομασία που δόθηκε σε μια γενιά παικτών της Μάντσεστερ Γιουνάιτεντ, οι οποίοι είχαν αποκτηθεί και προπονηθεί από τον, τότε, αρχισκάουτερ του συλλόγου, Τζο Άρμστρονγκ και τον βοηθό προπονητή Τζίμι Μέρφι, οι οποίοι κατάφεραν να προβιβαστούν από τις ακαδημίες του συλλόγου έως την πρώτη ομάδα, υπό την τεχνική καθοδήγηση του Ματ Μπάσμπι.

Τα Μωρά του Μπάσμπι έγιναν γνωστά όχι μόνο για το νεαρό της ηλικίας και το ταλέντο τους, αλλά και για το γεγονός ότι προέρχονταν από τα "σπλάχνα" του συλλόγου και δεν ήταν αγορασμένοι από άλλη ομάδα, κάτι που αποτελούσε συνήθεια τότε, όπως και σήμερα. Ο συγκεκριμένος όρος, προερχόμενος από τον δημοσιογράφο της "Manchester Evening News" Φρανκ Νίκλιν το 1951, τις περισσότερες φορές αναφέρεται στους ποδοσφαιριστές που κατέκτησαν τα πρωταθλήματα των σεζόν 1955–56 και 1956–57 με μέσο όρο ηλικίας τα 21 και 22 έτη αντιστοίχως.

Οχτώ από τους παίκτες – Ρότζερ Μπιρν (28), Έντι Κόλμαν (21), Μαρκ Τζόουνς (24), Ντάνκαν Έντουαρντς (21), Μπίλι Γουίλαν (22), Τόμι Τέιλορ (26), Ντέιβιντ Πεγκ (22) και Τζοφ Μπεντ (25) – πέθαναν είτε στη διάρκεια είτε ως αποτέλεσμα της αεροπορικής τραγωδίας του Μονάχου τον Φεβρουάριο του 1958, ενώ o Τζάκι Μπλάνκφλαουερ (24 ετών όταν συνέβη η τραγωδία) καθώς και ο βετεράνος Τζόνι Μπέρι (31 ετών όταν συνέβη η τραγωδία) τραυματίστηκαν σε τέτοιο βαθμό ώστε δεν κατάφεραν ποτέ ξανά να αγωνιστούν.

Ο τελευταίος εναπομείνας παίκτης της προ Μονάχου ομάδας, ο Μπόμπι Τσάρλτον (20 ετών την εποχή του δυστυχήματος), αποσύρθηκε από την ενεργό δράση το 1975. Αν και είχε αποχωρήσει από την Μάντσεστερ Γιουνάιτεντ δύο χρόνια νωρίτερα, συνέχιζε να αγωνίζεται ως παίκτης-προπονητής για λογαριασμό της Πρέστον Νορθ Εντ.